CELEX: 32021D0830(02)
Language: el
Date: 2021-08-26 00:00:00
Title: Εκτελεστικη Αποφαση τησ Επιτροπησ της 26ης Αυγούστου 2021 για τη διόρθωση της εκτελεστικής απόφασης (ΕΕ) 2020/2182 περί καθορισμού της τελικής απάντησης, εξ ονόματος της Ένωσης, για τις μελλοντικές εισαγωγές ορισμένων χημικών προϊόντων σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου 2021/C 348 I/02

30.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 348/3
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 26ης Αυγούστου 2021
         για τη διόρθωση της εκτελεστικής απόφασης (ΕΕ) 2020/2182 περί καθορισμού της τελικής απάντησης, εξ ονόματος της Ένωσης, για τις μελλοντικές εισαγωγές ορισμένων χημικών προϊόντων σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου
         (2021/C 348 I/02)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τις εξαγωγές και εισαγωγές επικίνδυνων χημικών προϊόντων (1), και ιδίως το άρθρο 13 παράγραφος 1 δεύτερο και τρίτο εδάφιο,
         Αφού ζήτησε τη γνώμη της επιτροπής που συστάθηκε δυνάμει του άρθρου 133 του κανονισμού (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων, καθώς και για την τροποποίηση της οδηγίας 1999/45/ΕΚ και για την κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής, καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (2),
         Εκτιμώντας τα ακόλουθα:
         
                     (1)
                  
                  
                     Η επαλήθευση αποκάλυψε δύο σφάλματα στην εκτελεστική απόφαση (ΕΕ) 2020/2182 της Επιτροπής (3), με την οποία τροποποιήθηκε επίσης το παράρτημα της εκτελεστικής απόφασης της Επιτροπής, της 15ης Μαΐου 2014 (4).
                  
               
                     (2)
                  
                  
                     Η εκτελεστική απόφαση της Επιτροπής της 15 Μαΐου 2014 περιείχε μόνο ένα παράρτημα. Το άρθρο 2 της εκτελεστικής απόφασης (ΕΕ) 2020/2182 παραπέμπει εσφαλμένα στο παράρτημα II της εκτελεστικής απόφασης της 15ης Μαΐου 2014.
                  
               
                     (3)
                  
                  
                     Η απάντηση για την εισαγωγή του azinphos-methyl που παρατίθεται στο παράρτημα της εκτελεστικής απόφασης της Επιτροπής της 15ης Μαΐου 2014 δεν συμπεριλήφθηκε εκ παραδρομής στο παράρτημα II της εκτελεστικής απόφασης (ΕΕ) 2020/2182 και, ως εκ τούτου, διεγράφη από το παράρτημα της εκτελεστικής απόφασης της Επιτροπής της 15ης Μαΐου 2014. Δεν υπήρχε πρόθεση να διαγραφεί η απάντηση για την εισαγωγή της ουσίας azinphos-methyl από το παράρτημα της εν λόγω εκτελεστικής απόφασης και, ως εκ τούτου, θα πρέπει να καταχωριστεί εκ νέου στο εν λόγω παράρτημα.
                  
               
                     (4)
                  
                  
                     Επομένως, η εκτελεστική απόφαση (ΕΕ) 2020/2182 θα πρέπει να τροποποιηθεί αναλόγως.
                  
               
                     (5)
                  
                  
                     Δεδομένου ότι η εκτελεστική απόφαση (ΕΕ) 2020/2182 εφαρμόζεται από την 18η Δεκεμβρίου 2020, η διόρθωσή της θα πρέπει επίσης να ισχύσει από την εν λόγω ημερομηνία, δεδομένου ότι δεν θα πρέπει να υπάρχει καμία αμφιβολία σχετικά με τη συνεχιζόμενη και αδιάλειπτη ισχύ της απάντησης για την εισαγωγή της ουσίας azinphos-methyl,
                  
               ΑΠΟΦΑΣΙΖΕΙ:
         
            Άρθρο 1
            Το άρθρο 2 της εκτελεστικής απόφασης (ΕΕ) 2020/2182 της Επιτροπής αντικαθίσταται από το ακόλουθο κείμενο:
            
               «Το παράρτημα της εκτελεστικής απόφασης της Επιτροπής, της 15ης Μαΐου 2014, για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΕ) αριθ. 649/2012 αντικαθίσταται από το παράρτημα II της παρούσας απόφασης.»
            
         
         
            Άρθρο 2
            Το παράρτημα ΙΙ της εκτελεστικής απόφασης (ΕΕ) 2020/2182 της Επιτροπής αντικαθίσταται από το παράρτημα της παρούσας απόφασης.
         
         
            Άρθρο 3
            Η παρούσα απόφαση εφαρμόζεται από τις 18 Δεκεμβρίου 2020.
         
         
            Βρυξέλλες, 26ης Αυγούστου 2021.
            
               
                  Για την Επιτροπή
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 201 της 27.7.2012, σ. 60.
         
            (2)  ΕΕ L 396 της 30.12.2006, σ. 1.
         
            (3)  Εκτελεστική απόφαση (EE) 2020/2182 της Επιτροπής, της 18ης Δεκεμβρίου 2020, περί καθορισμού της τελικής απάντησης, εξ ονόματος της Ένωσης, για τις μελλοντικές εισαγωγές ορισμένων χημικών προϊόντων σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου και για την τροποποίηση της εκτελεστικής απόφασης της Επιτροπής, της 15ης Μαΐου 2014, για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον εν λόγω κανονισμό (ΕΕ L 433 της 22.12.2020, σ. 55).
         
            (4)  Εκτελεστική απόφαση της Επιτροπής, της 15ης Μαΐου 2014, για την έκδοση αποφάσεων εισαγωγής ορισμένων χημικών προϊόντων στην Ένωση σύμφωνα με τον κανονισμό (ΕΕ) αριθ. 649/2012 του Ευρωπαϊκού Κοινοβουλίου και του Συμβουλίου (ΕΕ C 152 της 20.5.2014, σ. 2).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ II
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               »